Arrondiment de Brageirac

L’arrondiment de Brageirac es una division administrativa e una anciana division electorala d’Occitània d'aici a la fin de la Tresena Republica per los conselhiers d'arrondiment e per l'eleccion daus deputats, dins l’estat francés.  Es situada en Perigòrd, dins lo departament de Dordonha e la region de Novèla Aquitània, anteriorament d'Aquitània. La lenga autoctòna es l'occitan lengadocian brageiragués e benlèu sarladés a l'èst del territòri. I a benlèu encara de comunas que parlavan l'occitan lemosin dins la varianta perigòrda, mas n'i aviá mai abans las modificacions de territòri de 2017.

Istòria
L'arrondiment se creèt en 1800, coma los autres arrondiments francés. En 1973, lo canton de Brageirac fuguèt devesit en dos, lo canton de Brageirac-1 e lo canton de Brageirac-2. Lo nombre de comunas èra de 159 en 1973 e en 2016).

Emb la refòrma cantonala de 2014, aplicada en 2015, lo nombre de cantons fuguèt devesit per dos, un canton novèl pòt èsser sus dos arrondiments. 

En 2017, modifiquèren la composicion dels arrondiments per tal de los adaptar als limits de las intercomunalitats e de las circonscripcions legislativas. L'arrondiment de Brageirac ne sortiguèt fòrtament demingat : 133 comunas e 1 820 km2, siá 20,1 % de la superficia del departament, 24,8 % de sa populacion (calculat al recensament de 2014), contra 155 comunas km2, siá 24,1 % de la superficia e 26,9 % de la populacion (al meteis recensament).

L'arrondiment perdèt la comuna de Limuèlh, que botèren dins l'arrondiment de Sarlat e La Canedat, e 21 comunas que passèren dins l'arrondiment de Periguers : Beuregard e Bassac, Belesmas, Campsègret, Clarmont de Beuregard, Dovila, Gleisanueva d'Eiçac, Eiçac, La Vaissièra, Las Leschas, Maurens, Montanhac de Cremsa, Molin Nuòu, Paunac, Sent Jòrgi de Montclar, Sent Alari d'Estiçac, Sent Joan d'Estiçac, Sent Joan d'Eiraud, Sent Júlian de Cremsa, Sent Martin de las Combas, Vau de Loira e Caudau e Vilamblard. Dins aquelas pèrdas, l'ancian canton de Vilamblard compta per 17 comunas.


Composicion d'aicí a 2015
L'arrondiment compreniá 14 cantons (13 abans que despartiguèsson en dos lo canton de Brageirac).
 Canton d'Aimet
 Canton de Bèlmont de Perigòrd
 Canton del Boisson de Cadonh
 Canton de Brageirac-1
 Canton de Brageirac-2
 Canton de La Fòrça
 Canton de La Linda
 Canton de Montpasièr
 Canton de Senta Alvèra
 Canton del Sigolés
 Canton de Sijac
 Canton de Velinas
 Canton de Vilafrancha de Lochac
 Canton de Vilamblard


Composicion dempuèi 2017
L'arrondiment compreniá 133 comunas en 2017 (159 en 1973 e 155 en 2016, pr'amor de fusions). 

Nòtas

Categoria:Arrondiment de Dordonha